Το **Acorn Electron**, γνωστό υπό το ψευδώνυμο **Elk** μεταξύ των εργαζομένων της Acorn και εκτός αυτής, ήταν εναλλακτική λύση χαμηλότερου κόστους για τον εκπαιδευτικό και οικιακό υπολογιστή BBC Micro, επίσης αναπτυσσόμενο προϊόν της Acorn Computers Ltd, με απώτερο σκοπό την παροχή αρκετών χαρακτηριστικών του συγκεκριμένου ακριβότερου μηχανήματος σε περισσότερο ανταγωνιστική τιμή συγκριτική με εκείνη του ZX Spectrum. Διέθετε 32 kilobytes RAM, ενώ η ROM του περιελάμβανε το BBC BASIC II από κοινού με το λειτουργικό σύστημα. Η ανακοίνωσή του έγινε το 1982 για πιθανή κυκλοφορία κατά τη διάρκεια του ίδιου έτους, ενώ, τελικώς, η παρουσίασή του έγινε στις 25 Αυγούστου 1983, με τιμή πώλησης τις £199.

Το Electron ήταν σε θέση προκειμένου να αποθηκεύσει και να φορτώσει προγράμματα σε κασέτα ήχου μέσω παρεχόμενου καλωδίου το οποίο το συνέδεε με οποιοδήποτε τυπικό μαγνητόφωνο το οποίο διέθετε τις κατάλληλες υποδοχές. Είχε τη δυνατότητα παραγωγής γραφικών bitmap, ενώ, επίσης, ήταν σε θέση να χρησιμοποιήσει ως οθόνη είτε μια τηλεόραση, είτε μια έγχρωμη οθόνη (RGB), είτε μια μονόχρωμη οθόνη. Αριθμός επεκτάσεων τέθηκαν προς διάθεση, οι οποίες παρείχαν αρκετές εκ των δυνατοτήτων τις οποίες δεν διέθετε το BBC Micro. Η Acorn εισήγαγε μια μονάδα επέκτασης γενικής χρήσης, γνωστής ως Plus 1, η οποία παρείχε αναλογικό χειρηστήριο και παράλληλες θύρες, από κοινού με υποδοχές κασετών εντός των οποίων κασέτες ROM, οι οποίες περιείχαν λογισμικό, ή άλλου είδους επεκτάσεις υλικού, όπως, μεταξύ άλλων, διεπαφές δίσκων, ήταν δυνατό να εισαχθούν. Παράλληλα, η Acorn παρήγαγε, επίσης, ειδική επέκταση δίσκου, γνωστής ως Plus 3, η οποία διέθετε ελεγκτή δίσκων, καθώς και μονάδα δισκέτας 3,5 ιντσών.

Για σύντομο χρονικό διάστημα, το Electron φέρεται να υπήρξε ο κορυφαίος σε πωλήσεις οικιακός υπολογιστής μικρού μεγέθους στο Ηνωμένο Βασίλειο, με εκτιμώμενο αριθμό πωλήσεων, συνολικά, μεταξύ 200.000 και 250.000 συσκευών να πωλούνται καθόλη τη διάρκεια της εμπορικής ζωής του. Η γραμμή παραγωγής φέρεται, επί της ουσίας, να διεκόπη από την Acorn, περίπου, το 1985, ενώ η ίδια η συσκευή αποτέλεσε, στη συνέχεια, μέρος πακέτου προσφοράς αποτελούμενου από παιχνίδια και επεκτάσεις, τα οποία, στην πορεία, υπέστησαν σημαντικές εκπτώσεις από τους πωλητές λιανικής, προτού υπάρξει μια αναζωπύρωση στη ζήτηση για το Electron προς υποστήριξη μιας αγοράς λογισμικού και επεκτάσεων, δίχως οποιασδήποτε μορφής ανάμειξη της Acorn, ενώ η αγορά παιχνιδιών της, επίσης, συνεισέφερε στη διατήρηση της συνεχιζόμενης βιωσιμότητας της γραμμής παραγωγής παιχνιδιών για το BBC Micro.

Παραπομπές
----------

1. 1 2  (Αγγλικά) «Electron set for battle at £199». *Acorn User*: 5. Ιούλιος 1983.. Ανακτήθηκε στις 21 Αυγούστου 2021.
2. ↑  (Αγγλικά) «The Acorn Electron». *Acorn Electron World*. Ανακτήθηκε στις 16 Αυγούστου 2021.
3. ↑  (Αγγλικά) «Chris Curry of Acorn». *Practical Computing*: σελ. 62–63, 69, 71. Οκτώβριος 1982. Αρχειοθετήθηκε από το πρωτότυπο στις 9 Οκτωβρίου 2022.. Ανακτήθηκε στις 18 Οκτωβρίου 2020.
4. ↑  (Αγγλικά) «Expansion unit arrives - and it's official!». *Electron User* **1** (10): 7. Ιούλιος 1984.. Ανακτήθηκε στις 23 Ιανουαρίου 2021.
5. ↑  (Αγγλικά) *Electron Plus 3: New dimensions in capability* (PDF). Acorn Computers Limited. σελ. 2. Αρχειοθετήθηκε (PDF) από το πρωτότυπο στις 9 Οκτωβρίου 2022.
6. ↑  (Αγγλικά) «Spectrum Toppled». *Electron User* (Database Publications) **3** (5): 7. Φεβρουάριος 1986.. Ανακτήθηκε στις 1 Νοεμβρίου 2015.
7. ↑  (Αγγλικά) «Olivetti cash revives Acorn». *Home Computing Weekly*: σελ. 1. 30 Ιουλίου 1985.. Ανακτήθηκε στις 27 Νοεμβρίου 2020.
8. ↑  (Αγγλικά) «Is a new model on its way?». *Electron User* **3** (9): 5. Ιούνιος 1986.. Ανακτήθηκε στις 27 Νοεμβρίου 2020. *«They figure that if the public wants Electrons, and more than 250,000 have been sold so far, then the time may be ripe to bring out an enhanced model»*.
9. ↑  (Αγγλικά) «Electron marches on». *Acorn User*: 9. Μάιος 1985.. Ανακτήθηκε στις 23 Ιανουαρίου 2021.
10. ↑  (Αγγλικά) «Electron boom creates more jobs». *Electron User* **3** (8): 5. Μάιος 1986.. Ανακτήθηκε στις 17 Ιανουαρίου 2021.
11. ↑  (Αγγλικά) Scott, Peter (Οκτώβριος 1988). «Game Plan». *Disk User*: 9–11.. Ανακτήθηκε στις 21 Οκτωβρίου 2021.

|  |  |
| --- | --- |
| 

|  |
| --- |
| * Πύλη:Υπολογιστές
* Πύλη:Ηνωμένο Βασίλειο
 |

 |